MODIFICACIÓN DA RELACIÓN DE POSTOS DE TRABALLO DO ANO 2015
ADMINISTRACIÓN LOCAL — Municipal — Pontevedra (Presupostos e cadros de persoal, 18/08/2015)

O día 27.07.2015, a Xunta de Goberno Local acordou modificar a relación de postos de traballo (RTP) do Concello de Pontevedra no que se refire as funcións da oficina técnica de medio ambiente, infraestruturas, enxeñería e servizos e da oficina de medio ambiente natural. nos termos que se expoñen a continuación: “(.) Primeiro.— Aprobar inicialmente a modificación da relación de postos de traballo do Concello de Pontevedra e dos seus organismos autónomos, no que se refire as funcións da Oficina Técnica de Medio Ambiente, Infraestruturas, Enxeñería e Servizos e da Oficina de Medio Ambiente Natural nos seguintes termos, con efectos do día 1 de outubro de 2015, quedando redactado na forma que figura no anexo I, no que se refire as funcións destas dúas oficinas: Especificar que dentro das funcións da Oficina Técnica de Medio Ambiente, Infraestruturas, enxeñería e servizos, deben excluírse aquelas funcións que expresamente se lle atribúen á Oficina Técnica de Medio Ambiente Natural. Establecer como nova función da Oficina Técnica de Medio Ambiente Natural a de emitir os informes técnicos que sexan precisos en relación cos expedientes administrativos relativos á contratación da conservación e mantemento de determinadas zonas axardinadas e arborado viario no municipio de Pontevedra, incluíndo a título exemplificativo, a redacción dos pregos de prescricións técnicas, os informes de valoracións das proposicións, os informes relativos aos incumprimentos das empresas contratadas así como as penalidades. Así mesmo, inclúese o control e supervisión desde o punto de vista técnico destes contratos, debendo conformarse as facturas que presenten as empresas contratadas. Segundo.— De conformidade co disposto no artigo 202 da Lei 2/2015, de emprego público de Galicia, o presente acordo de aprobación inicial da modificación, exporase á información pública no taboleiro de anuncios deste Concello durante 20 días hábiles así como no Boletín Oficial da provincia dun anuncio de información pública, a fin de que se poida examinar o expediente, e presentar as reclamacións, suxetións ou alegacións que se estimen oportunas. O prazo de 20 días hábiles contará a partir da publicación do anuncio de información pública no Boletín Oficial da provincia. Terceiro.— Considerar aprobada definitivamente a modificación da relación de postos de traballo do Concello de Pontevedra e dos seus organismos autónomos, no caso de que non se presentasen reclamacións, suxestións ou alegacións no prazo establecido para elo. En caso contrario, a modificación da relación de postos de traballo deberá ser obxecto de aprobación definitiva de forma expresa, logo da resolución das reclamacións, suxestións ou alegacións presentadas. Cuarto.— Proceder, unha vez se aprobe definitivamente a modificación da relación de postos de traballo, á publicación íntegra do acordo de modificación da relación de postos de traballo do Concello de Pontevedra e dos seus organismos autónomos no Boletín oficial da provincia así como remitir copia desta modificación aos órganos competentes da Administración xeral do Estado e da Administración xeral da Comunidade Autónoma de Galicia. Órgano de asistencia e asesoramento con rango orgánico de Oficina Técnica. — Efectuar, de acordo coas prioridades e orientacións fixadas pola Xefatura do Área, a redacción e dirección da execución de proxectos de alumeado público, captación e abastecemento de augas, redes de saneamento, colectores, emisarios submarinos, estacións depuradoras, redes semafóricas, infraestruturas de control de tráfico rodado, e análogos. — Infraestruturas en zonas rurais (isto é camiños rurais, obras hidráulicas, redes de servizos, alumeado público). — Informes sobre desperfectos e deficiencias do patrimonio municipal no seu ámbito de competencia. — Mantemento da infraestrutura urbana. Os técnicos medios exercerán de acordo coa distribución de competencias establecida que posteriormente se describe, a dirección técnica das distintas Brigadas Operativas (electricidade, parque móbil, obras e xardinería). — Confeccionar planes de conservación e mantemento de xardíns, zoas verdes, parques públicos, e espazos urbanos axardinados o arborados en xeral. — Programar e propoñer prioridades sobre as obras de conservación de espazos libres que se realicen por medios propios. — Efectuar a dirección técnica dos traballos de conservación que executen directamente as brigadas das distintas especialidades. — Prestar asesoramento técnico sobre o uso de medios mecánicos e supervisar a planificación do traballo das diversas unidades operativas. — Supervisar e avaliar os resultados das distintas unidades operativas, — Supervisar e executar as obras e outros requirimentos que se deriven das análises dos pastos de traballo como consecuencia das medidas de prevención de riscos laborais. Efectuar a dirección técnica da execución de aqueles proxectos que afecten ó ámbito funcional da unidade, ou ben efectuar a supervisión e seguimento de aqueles que dirixan técnicos externos neste campo, emitindo ou validando certificacións de obra, estados de medicións, actas de replanteo e actas de recepción. — Informar, no ámbito da súa competencia, o Plan Xeral e as sitas modificacións e o planeamento do desenvolvemento. — Informar proxectos de urbanización presentados por particulares, verificar, informar e propoñer, no seu caso, prescricións previas á recepción de obras de urbanización de polígonos ou unidades de actuación promovidas por particulares, no ámbito funcional que compete a esta oficina técnica. — Redactar proxectos e estudios técnicos dentro do ámbito da súa competencia profesional. — Emitir os informes técnicos que sexan precisos en relación cos expedientes administrativos relativos á contratación o concesión de servizos, prórrogas, revisións de prezos, imposición de sancións o penalizacións por incumprimentos contractuais, reversións, ampliación de servizos, e en xeral cantos se instruían en relación co ámbito dos servizos urbanos, no ámbito das súas competencias. — Emitir informe técnico en relación coas solicitudes de licenza de obras o instalacións na vía pública das empresas de servizos (electricidade, auga, telefonía gas, e, no seu caso, televisión por cable, redes telemáticas, emisores/repetidores de telefonía móbil, e análogos), no ámbito das súas competencias. — Supervisión de proxectos. — Realizar as inspeccións relativas ao incumprimento da normativa sobre regulamentación de actividades, levantando as correspondentes actas, e emitindo cantos informes técnicos se precisen para a instrución e resolución dos expedientes administrativos que se sigan en relación con estas materias. — Recepcionar e rexistrar as declaracións de vertidos líquidos, e residuos sólidos y oleosos. — Atender, verificar e informar as denuncias relativas a actuacións contrarias as normativas e protección medioambiental en todos os seus aspectos: contaminación atmosférica, vertidos a ría, polución de cursos de auga ou de acuíferos soterrados, polución acústica, ou, no seu caso, actividades que vulneren as medidas de protección de espazos naturais. — Efectuar o control dos vertedoiros, escombreiras e depósitos de residuos existentes, con especial atención á actividade inspectora destinada a detectar e corrixir instalacións deste tipo non autorizadas ou debidamente legalizadas. — Emitir informes técnicos relativos á ubicación, tipoloxía e características, medidas de protección do entorno e dos acuíferos, clase de residuos e tipo de tratamento das plantas de eliminación de residuos industriais, cando así se requira. — Redactar propostas, emitir informes, e efectuar inspeccións relativas á protección do solo e masas forestais en zoas rurais. — Plans de reforestación. — Propoñer iniciativas en materia de parques naturais. — Canalizar as actuacións municipais de cooperación con outros administracións en materia de protección do medio natural. — Inspección e seguimento dos servizos concesionados ou contratados a empresas (abastecemento de auga e saneamento). Dita inspección comprenderá o velar polo cumprimento dos pregos de condicións que no seu día serviran de base para contratar o concesionario do servizo, o regulamento do servizo, no seu caso, e as normativas que en cada caso sexan de aplicación, así como atender as queixas dos usuarios, verificalas, e no seu caso establecer as oportunas correccións. — Prestar debida asistencia técnica, cando sexa requirido, ó corpo de bombeiros. Facilitar a asistencia técnica precisa á Policía Local. — Efectuar estudios, informes e propostas sobre medidas de ordenación da circulación de vehículos e peóns. — Prestar asistencia técnica en orde a: direccións do tráfico, preferencias de paso e stop, prohibicións de xiro, prohibicións de circulación, limitacións de velocidade, limitacións horarias de circulación, paradas de taxi, pasos de peóns, zoas e paseos peonís, zoas de ensinanza de condutores, elementos auxiliares de circulación e calquera outra que se sexa requirida. — Estudio de medidas temporais de ordenación do tráfico en determinadas zoas con motivo da execución de obras 01.1 celebración de actos. — Redacción de estudios e proxectos sobre ubicación e características dos elementos das redes semafóricas, sinalizacións verticais e horizontais, e elementos auxiliares de circulación (espellos, reflectantes,.). — Estudios xerais sobre seguridade vial e risco de accidentes. — Transporte de mercancías dentro da cidade: determinación de zoas, horarios, ordenación da carga e descarga, informe de licencias de transportes especiais e perigosos dentro da cidade. — Informes sobre idoneidade de zonas de aparcamento. — A organización das tarefas a desenvolver polos traballadores adscritos ao servizo así como o control do persoal ao seu servizo: organización das quendas de vacacións, días libres, asistencia, puntualidade. — Supervisión de proxectos. — Inspección e seguimento dos servizos concesionados ou contratados a empresas (recollida e eliminación de residuos sólidos urbanos, limpeza de edificios, limpeza viaria, e cantos poidan establecerse por este procedemento nun futuro). Dita inspección comprenderá o velar polo cumprimento dos pregos de condicións que no seu día serviran de base para contratar o concesionar o servizo, o regulamento do servizo, no seu caso, e as normativas que en cada caso sexan de aplicación, así como atender as queixas dos usuarios, verificalas, e no seu caso establecer as oportunas correccións. — Informar sobre os expedientes de contratación relacionados cos servizos concesionados ou contratados a empresas cando sexa necesario un informe técnico. — Colaborar de modo permanente coa Área de Urbanismo nas solicitudes de informes, actuacións e proxectos que lle sexan requiridos por ela. — Calquera outra que este comprendida no seu ámbito de actuación, en especial a emisión de informes que sexan necesarios para realizar actuacións no ámbito tributario. — Dentro das funcións desta oficina exclúense de modo expreso as que se lle atribúen á Oficina Técnica de Medio Ambiente Natural. Unidade de asistencia con tipoloxía de oficina técnica. — Xestión dos espazos ou zonas naturais: xunqueiras, ríos e ría, principalmente. — Emitir os informes técnicos que sexan precisos en relación cos expedientes administrativos relativos á contratación da conservación e mantemento de determinadas zonas axardinadas e arborado viario no municipio de Pontevedra, incluíndo a título exemplificativo, a redacción dos pregos de prescricións técnicas, os informes de valoracións das proposicións, os informes relativos aos incumprimentos das empresas contratadas así como as penalidades. Así mesmo, inclúese o control e supervisión desde o punto de vista técnico destes contratos, debendo conformarse as facturas que presenten as empresas contratadas. — Policía sobre a tenza de animais potencialmente perigosos e demais animais en xeral (inclúense gando mostrenco abandonado ou sen dono identificado e a problemática aparellada) e as cuestións relativas á canceiras municipal, que inclúe recollida de animais abandonados e mortos. — Policía en materia de verteduras. — Xestión e supervisión do ciclo da auga (potabilización, rede de saneamento municipal, etc.). — Organización e planificación do traballo da brigada. — Calquera outra que este comprendida no seu ámbito de actuación. (.)” Contra estes acordos, que poñen fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 30 xullo de 2015.—O Concelleiro de Goberno Responsable da Área de Réxime Interior e Persoal, Mihaela Cosmina Sanchez Majano Tsolov.